Sam Inkinen

Sam Inkinen (s. 23. joulukuuta 1970 Urjala) on suomalainen taiteen tohtori, tutkija ja kirjailija.

 Ura 
Lahdessa varttunut, koulussa erinomaisesti menestynyt Inkinen lähti 15-vuotiaana Helsinkiin ja tuli ylioppilaaksi iltalukiosta.

Sam Inkinen oli 1990-luvun taitteessa paljon julkisuudessa yhtenä silloisen juppikulttuurin äänekkäistä edustajista. Noin 20-vuotiaasta Inkisestä käytettiin muun muassa nimityksiä ihmelapsi, tietokonenero, hyperajattelija, viestintäkonsultti ja mediaguru. Hän työskenteli 1980-luvulla City-lehden palveluksessa ja jatkoi myöhemmin lehden avustajana. Hän toimi myöhemmin muun muassa liikemiehenä perustamissaan yhtiöissä. Vuonna 1989 hän perusti myyntikonsultti Mika D. Rubanovitschin kanssa yhdistyksen nimeltä Young Professionals Finland ry ja toimi sen hallituksen puheenjohtajana. Juha Wuolijoen kanssa hänellä oli talk show Radio Sykkeellä. Inkinen teki yhteistyötä myös Radio Cityn toimittajan Bello Romanon kanssa muun muassa Video-opas-kirjojen, Pohjoisella Rautatiekadulla sijainneen Madhouse-kulttuuriklubin ja Iltalehden Metropoli-liitteen Cafe Eurooppa -palstan parissa. 1990-luvun puolivälissä hän laati Helsinki Culture Guide -nimisen opaskirjan yhdessä Sami Hyrskylahden kanssa Eeropekka Rislakin Aquarius-kustannusyhtiölle.

Inkinen on sittemmin toiminut tutkimus- ja opetustehtävissä Vaasan, Lapin, Oulun ja Turun yliopistoissa. Vuosina 2001–2003 hän toimi Kymenlaakson ammattikorkeakoulun tutkimusjohtajana. Hän on toiminut myös kuraattorina.

Inkinen on väitellyt Lapin yliopistossa. Väitöskirjan nimi on Teknokokemus ja Zeitgeist. Digitaalisen mediakulttuurin yhteisöjä, utopioita ja avantgarde-virtauksia (1999). Väitöskirjassa käsiteltyjä teemoja ovat muun muassa informaatioyhteiskunta, globalisaatio, hypertekstuaalisuus ja elektroninen estetiikka.

Viime vuosina Inkinen on työskennellyt Helsingin Sanomille antamansa 50-vuotishaastattelun mukaan lähinnä kouluttajana, konsulttina ja puhujana. Inkisen viime vuosien tuotanto on ollut pääosin filosofista pohdiskelua, matkaraportointia, aikalaiskuvausta, yhteiskunnallista ja teknologista visiointia sekä kriittistä esseistiikkaa. Hän on julkaissut kirjoja, artikkeleita, esseitä ja historiikkeja ja on kirjoittajana mukana yhteensä 85 teoksessa.

 Teokset 
 Uuden Euroopan Sinfonia. Helsinki: Simulacrum 1993.
 Tulevaisuuden esihistoria. Helsinki: Painatuskeskus 1993. (toim. Markku Salmen kanssa)

 Helsinki Culture Guide. Helsinki: Aquarian Publications 1996. (Sami Hyrskylahden kanssa)
 Mediapolis. Aspects of Texts, Hypertexts and Multimedial Communication. Berlin & New York: Walter de Gruyter 1999. (editor)


 The Integrated Media Machine. A Theoretical Framework (volume 1). Helsinki: Edita & Rovaniemi: University of Lapland 1999 (toim. Juha Suorannan, Mauri Ylä-Kotolan & Jari Rinteen kanssa).



 The Integrated Media Machine. Aspects of Internet Culture, Hypertechnologies and Informal Learning (volume 2). Helsinki: Edita & Rovaniemi: University of Lapland 2001 (toim. Juha Suorannan ja Mauri Ylä-Kotolan kanssa).

 Sivistyksen haaste. Kirjoituksia kulttuurista, kasvatuksesta ja teknologiasta. Kotka & Kouvola: Kymenlaakson ammattikorkeakoulu 2003. (toim.)
 Maine. Miten hotelli- ja ravintola-alan maine muodostuu? Helsinki: Haaga Instituutin ammattikorkeakoulu & Haaga Research Center 2003. (toim. V.A. Heikkisen ja Sari Kortelammen kanssa)
 Framtiden i nuet. Om konsten att möta det okända. Helsinki: Söderströms 2003. (toim. Henrik Bruunin ja Fredrik Lindbergin kanssa)
 Tuntunagi tundmatu. Soome–Eesti matkaradadel / Tuttunakin tuntematon. Polkuja Suomen ja Viron matkailutodellisuuteen. Helsinki: Haaga Instituutin ammattikorkeakoulu & Haaga Research Center 2004. (toim. V.A. Heikkisen kanssa)

 The Integrated Media Machine. Aspects of Future Interfaces and Cross-Media Culture (volumes 3–4). Rovaniemi: University of Lapland 2005 (toim. Mauri Ylä-Kotolan ja Hannakaisa Isomäen kanssa)
 Kadonneen tapa- ja ruokakulttuurin säkeet. Filosofis-esteettinen kattaus. Jyväskylä: Jyväskylän yliopisto & Helsinki: Haaga Tutkimus & Kouvola: Euroopan kestävän tietoyhteiskunnan instituutti 2005. (toim. Matti Itkosen ja V. A. Heikkisen kanssa)
 Eesti ja uus Euroopa. Uurimisreisil naaberrahva ajalukku ja tulevikku / Viro ja uusi Eurooppa. Tutkimusmatkalla naapurikansan historiaan ja tulevaisuuteen. Haaga Instituutin ammattikorkeakoulu & Haaga Tutkimus & Euroopan kestävän tietoyhteiskunnan instituutti 2006. (toim. V.A. Heikkisen kanssa)
 Minne matka, luova talous? Oulu: Rajalla & Oulun yliopisto / Rovaniemi: Lapin yliopisto / Helsinki: Taideteollinen korkeakoulu 2006. (toim. Sanna Karkulehdon, Marjo Mäenpään & Eija Timosen kanssa)
 The Culture of Food. The Dialectic of Material Conditions, Art, and Leisure. Jyväskylä: University of Jyväskylä & Helsinki: Haaga University of Applied Sciences 2006. (toim. Matti Itkosen, Gary Backhausin, V.A. Heikkisen ja Chris Nagelin kanssa)
 Puhepidot Tornissa ja muita näkökulmia luovien toimialojen nykyhetkeen. Taideaineiden ja antropologian laitoksen julkaisuja A. Kirjallisuus 16. Oulun yliopisto 2007. (toim. Sanna Karkulehdon kanssa)

 Merkitysten maailmantorilla. Dosentti Henri Bromsin juhlajulkaisu. Rovaniemi: Lapin yliopisto 2008. (toim. Altti Kuusamon ja Mauri Ylä-Kotolan kanssa).
 The Illuminating Traveler. Expressions of the Ineffability of the Sublime. University of Jyväskylä / Department of Teacher Education & Lapland Institute for Tourism Research & Icelandic Tourism Research Centre 2008. (toim. Matti Itkosen, Paul Majkutsin, Gary Backhausin, V. A. Heikkisen, Edward Huijbensin & Jarmo Valkolan kanssa)
 Understanding Innovation Dynamics. Aspects of Creative Processes, Foresight Strategies, Innovation Media, and Innovation Ecosystems. FFRC eBook 9/2009. Finland Futures Research Centre. Turku School of Economics 2009. (Jari Kaivo-ojan kanssa)
 Sanoja ja tekoja. Dynaamisen aluekehityksen haasteita ja tulevaisuuskuvia. Lapland University Press / Lapin yliopistokustannus 2011. (toim. Riitta Heikkinen-Moilasen kanssa)
 Kameleonttikuluttajan paluu. Aikamatkaaja kotiseutua, maailmankylää ja elämystä etsimässä. Helsinki: Haaga-Helia ammattikorkeakoulu 2015. (toim. Matti Itkosen ja V. A. Heikkisen kanssa)
 Tarinoita satavuotiaasta Kalastajatorpasta. Helsinkiläisen tapahtuma-, kulttuuri- ja elämyskeitaan kehitys kesäkahvilasta maailmanluokan kokoushotelliksi. Haaga-Helia ammattikorkeakoulu 2017. (toim. V. A. Heikkisen & Matti Itkosen kanssa)
 Kokeellinen kameleonttikuluttaja. Kokemuksellisia tutkimusmatkoja satavuotiaaseen Suomeen. Helsinki: Haaga-Helia ammattikorkeakoulu 2018. (Matti Itkosen ja V. A. Heikkisen kanssa)
 Maailman Turussa. Pohdinnallis-esseistisiä kulttuurikävelyjä Aurajoen rannoilla. Helsinki: Haaga-Helia ammattikorkeakoulu 2019. (Matti Itkosen ja V. A. Heikkisen kanssa)
 Otteita ajasta. Murroskauden esseet. Helsinki: Haaga-Helia ammattikorkeakoulu 2021. (Matti Itkosen ja V. A. Heikkisen kanssa) 
 Ajan ja paikan mosaiikkeja. Esseitä aikalaisille ja kotimaan matkaajille. Helsinki: Haaga-Helia ammattikorkeakoulu 2023. (Matti Itkosen ja V. A. Heikkisen kanssa) 
 Kameleonttikulttuuri. Kirjoituksia muistojen, elämysten, perinteiden ja perikadon ääreltä. Helsinki: Haaga-Helia ammattikorkeakoulu 2023. (toim. Matti Itkosen ja V. A. Heikkisen kanssa) 

 Lähteet 

 Aiheesta muualla 



Luokka:Suomalaiset mediatutkijat
Luokka:Suomalaiset tietokirjailijat
Luokka:Vuonna 1970 syntyneet
Luokka:Elävät henkilöt